په افغانستان کې پوځي هېلې کاپټر غورځېدلی، دوه پایلټان یې مړه شوي
د ای پي خبري ادارې ترمخه هېلې کاپټر د ولسوالۍ څخه د ولایت مرکز فراه ښار ته په پرواز و چې د ټېنیکي خرابۍ له کبله وغورځېدلو. روح الله احمدزي وویل د هېلې کاپټر د غورځېدو په اړه تحقیقات شروع کړی شوې دي
واشنگټن — د افغانستان په فراه ولایت کې یو پوځي هېلې کاپټر غورځېدلی او دوه پایلټان یې مړه شوې دي. د افغانستان د دفاع وزارت ترجمان روح الله احمدي وویل د اېم ٣٥ نومې هېلې کاپټر د فراه په پور چمن ولسوالۍ کې د شورو، چهارشنبې، په سحر ١١ بجې وغورځېدلو. د ای پي خبري ادارې ترمخه هېلې کاپټر د ولسوالۍ څخه د ولایت مرکز فراه ښار ته په پرواز و چې د ټېنیکي خرابۍ له کبله وغورځېدلو. روح الله احمدزي وویل د هېلې کاپټر د غورځېدو په اړه تحقیقات شروع کړی شوې دي. د نومبر په میاشت کې د افغانستان په لوگر ولایت کې د یو بل هېلي کاپټرد غورځېدو له امله دوه امریکايي عسکر مړه شوي وو. که څه هم امریکايي ځواکونو هغه وخت په هېلې کاپټر د حملې امکان رد کړی و خو طالبانو دعوه کړې وه چې هېلې کاپټر دوی ویشتلی و . امریکايي پوځ دغه خبره رد کړې وه. د لوگر د پېښې نه یوه میاشت وړاندې په بلخ ولایت کې هېلې کاپټر په غورځېدلو کې د افغان پوځ اووه کارکوونکي او د هېلې کاپټر د عملې غړي مړه شوي وو. د هېلې کاپټر د غورځېدلو علت ټېنیکي خرابي ښودل شوي وه. ای پي وايي د افغانستان قریباَ نیمايي برخه د طالبانو د اثر دلاندې ده او طالب وسله وال خوا او شا هره ورځ د افغان او امریکايي ځواکونو او د افغان حکومت خلاف حملې ترسره کوي. رپورټ وايي په هېواد کې د تشدد دغه لړۍ په داسې حال کې دوام لري چې طالبان د امریکې سره د سولې خبرې هم کوي.